b'\n_START_ARTICLE_\nDykkecomputer\n_START_PARAGRAPH_\nEn dykkecomputer eller dekompresjonsmeter er en elektronisk enhet som brukes av apparatdykkere for \xc3\xa5 vise informasjon som er n\xc3\xb8dvendig for sikker dykking slik at trykkfallsyke unng\xc3\xa5s. Dykkecomputeren, som erstatter bruken av dykketabeller (men har de samme begrensingene), utf\xc3\xb8rer en kontinuerlig beregning av partialtrykket av gasser i kroppen basert p\xc3\xa5 den aktuelle dykkeprofilen. Den m\xc3\xa5ler automatisk dybde og tid, og dykkeren trenger derfor ikke ha en separat dybdem\xc3\xa5ler eller klokke (bortsett fra som backup). Den er ogs\xc3\xa5 i stand til automatisk \xc3\xa5 varsle om for hurtig oppstigning og manglende dekomprimering._NEWLINE_Mange dykkecomputere har i tillegg en rekke andre funksjoner som \xc3\xa5 m\xc3\xa5le temperaturen i vannet og hvor mye pustegass det er igjen p\xc3\xa5 dykkeflasken (luftintegrert dykkecomputer).\n_START_SECTION_\nBruk\n_START_PARAGRAPH_\nDykkecomputere f\xc3\xa5r str\xc3\xb8m fra et batteri og lagt inne i en vanntett beholder. Computeren holder orden p\xc3\xa5 dykkeprofilen ved \xc3\xa5 m\xc3\xa5le tid og dybde. Alle computere m\xc3\xa5ler det omgivende trykk for \xc3\xa5 estimere partialtrykket (eller rettere sagt gasstensjonen) i kroppens vev. Mer avanserte computere tar ogs\xc3\xa5 hensyn til vanntemperatur, tidligere oppstigningshastighet o.l. i sine beregninger._NEWLINE_Computeren bruker s\xc3\xa5 profilen og en dekompresjonsalogritme for \xc3\xa5 estimere partialtrykket av inertgasser som har blitt l\xc3\xb8st i dykkerens vev. Basert p\xc3\xa5 disse beregningene estimerer computeren n\xc3\xa5r direkte oppstigning ikke lenger er mulig og hvilke dekompresjonsstopp som er n\xc3\xb8dvendige. Eksempler p\xc3\xa5 dekompresjonsalgoritmer er Buhlmanns algoritme, Multi-Tissue Model, Varying Permeability Model og Reduced Gradient Bubble Model\n_START_SECTION_\nDykkecomputere til spesielt bruk\n_START_PARAGRAPH_\nNoen dykkecomputere har funksjoner som gj\xc3\xb8r det mulig \xc3\xa5 beregne dekompresjon for andre pustegasser enn luft, for eksempel nitrox, ren oksygen, Trimix eller Heliox. De enkleste av disse beregner kun en eller to gasser, mens andre kan beregne mange forskjellige blandinger._NEWLINE_De fleste dykkecomputere beregner dekompresjon for \xc3\xa5pne apparatdykkersystemer hvor andelen av pustegassen er konstant: Dette er konstant fraksjons computere. Andre modeller er konstruert for bruk sammen med rebreatherer som holder et konstant partialtrykk av gassene ved \xc3\xa5 variere balndingen av gassene: dette er konstant partialtrykk dykkecomputere.'